NaiveNeuron/SloPal huggingface dataset:
Mierna, Anna, poslankyňa NR SR (2023-02-16):
Ďakujem pekne, pán predsedajúci. Vážené kolegyne, kolegovia, dovoľte mi, aby som predniesla ako spravodajkyňa informáciu výborov Národnej rady o výsledku prerokovania návrhu poslancov Národnej rady Slovenskej republiky Petra Kremského, Milana Kuriaka, Vojtecha Tótha, Petra Vonsa a Petra Libu na vydanie zákona, ktorým sa mení zákon č. 523/2004 o rozpočtových pravidlách verejnej správy a o zmene a doplnení niektorých zákonov v znení neskorších predpisov (tlač 1317), vo výboroch Národnej rady. Národná rada Slovenskej republiky uznesením pridelila návrh poslancov (tlač 1317) týmto výborom: výboru pre financie a rozpočet a Ústavnoprávnemu výboru Národnej rady Slovenskej republiky. Určila zároveň výbor pre financie a rozpočet ako gestorský výbor a lehotu na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko. K predmetnému návrhu zákona zaujali výbory Národnej rady Slovenskej republiky toto stanovisko – odporúčanie pre Národnú radu Slovenskej republiky návrh schváliť s pozmeňujúcim a doplňujúcim návrhom prijal ústavnoprávny výbor a výbor pre financie a rozpočet neprijal platné uznesenie, nakoľko návrh uznesenia nezískal podporu potrebnej nadpolovičnej väčšiny prítomných poslancov. Z uznesenia výboru Národnej rady uvedeného pod bodom III tejto správy vyplynul pozmeňujúci a doplňujúci návrh, ktorý je zapracovaný v spoločnej správe pod bodom IV, návrh spoločnej správy vrátane stanoviska gestorského výboru prerokoval výbor pre financie a rozpočet na svojej 122. schôdzi dňa 31. januára 2023. Stanovisko gestorského výboru ani návrh spoločnej správy neboli schválené, keďže návrh stanoviska gestorského výboru nezískal súhlas nadpolovičnej väčšiny členov. Predseda výboru pre financie a rozpočet zároveň určil za spravodajcu výboru poslankyňu Národnej rady Annu Miernu, aby na schôdzi Národnej rady Slovenskej republiky informovala o výsledku rokovania. Ďakujem, skončila som, otvorte, prosím, rozpravu.
Jasaň, Viliam, poslanec NR SR (2015-09-29):
Ďakujem. Pán predseda, v rozprave nevystúpil nikto, preto dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Hrušovský, predseda NR SR: (2003-10-21):
(Hlasovanie.) 146 prítomných, 120 za návrh, 6 proti, 19 sa zdržalo, 1 nehlasoval. Návrh sme schválili. Prosím teraz pána poslanca Komlósyho, aby uviedol hlasovanie k vládnemu návrhu zákona, ktorým sa mení a dopĺňa zákon 431/2002 Z. z. o účtovníctve. Nech sa páči, pán poslanec Komlósy. Zs. Komlósy, poslanec: Ďakujem pekne, pán predseda. Odporúčam, aby sa Národná rada uzniesla podľa § 73 ods. 3 písm. c) rokovacieho poriadku na tom, že odporučí tento návrh prerokovať v druhom čítaní. Nech sa páči.
Sopko, Miroslav, poslanec NR SR (2017-09-11):
Vážený pán predsedajúci, vážení kolegovia, ja len veľmi krátko, okrem toho, že vás chcem opätovne požiadať, nielen tých, čo ste tu, ale aj tých, ktorí nás počúvajú, o podporu tohto návrhu zákona a vysvetliť, že ten samotný mechanizmus tých dvoch rokov, tam je možnosť opakovane uzatvárať tú zmluvu. Dva roky boli určené kvôli tomu, pretože áno, pozeral som sa na to z pohľadu človeka, ktorý sa pohybuje hlavne v regionálnom alebo pohyboval sa v regionálnom školstve, a vieme, že v súčasnosti máme dvojročné odbory, kde môžu adepti na učiteľskú profesiu za tie dva roky si danú kvalifikáciu a odbornosť nadobudnúť. A pokiaľ je to, a čo je pre mňa dosť dôležité, týmto návrhom zákona zároveň chcem aj zvýrazniť dôležitú úlohu riaditeľa, resp. toho, ktorý je, má na starosti alebo, alebo má tú zodpovednosť v rukách, aby mal možnosť rozhodovať o tom personálnom obsadení. V súčasnosti majú tie ruky, dá sa povedať, skôr zviazané, nemajú úplne takéto možnosti a my musíme vytvárať pre nich podmienky pre to, aby mali väčšiu, áno väčšiu možnosť. Fakt nastavovať kritériá pre ten kolektív, ktorý manažujú, a samozrejme, aby sme sa im aj venovali ako tým lídrom, ktorí vedú ten kolektív, pretože na nich to všetko stojí a padá. Bez naozaj výnimočných vedúcich zamestnancov, ktorí majú tie správne páky, v školstve nepohneme s ničím. To si musíme všetci uvedomiť, ako sme tu. Takže budem veľmi vďačný, ak nezdieľate moju skepsu, resp. my ju budete chcieť vyvrátiť a podporíte tento návrh zákona, pretože ide o naše deti, ide o ich vzdelanie. Ďakujem.
Šeliga, Juraj, podpredseda NR SR (2020-05-14):
Ďakujem pekne. Dve faktické poznámky. Pán poslanec Petrák, nech sa páči.
Ďuriš Nicholsonová, Lucia, podpredsedníčka NR SR (2018-02-02):
Ako inak, pán minister. Ďakujem vám veľmi pekne. Chcem sa ešte opýtať pána spravodajcu, či chce niečo dodať. Nie. Nie je tomu tak. Prerušujem rokovanie o tomto bode programu. Teraz pristúpime k druhému čítaniu o vládnom návrhu zákona o radiačnej ochrane a o zmene a doplnení niektorých zákonov . Vládny návrh zákona má tlač 760. Spoločná správa výborov má tlač 760a. Poprosím pána ministra zdravotníctva Slovenskej republiky Tomáša Druckera, aby vládny návrh zákona uviedol. Nech sa páči.
Kadúc, Miroslav, poslanec NR SR (2014-09-12):
Ďakujem pekne. Ja mám trošku vážnejšiu tému. Vážená pani predsedajúca, aj s ohľadom na včerajšie vystúpenie bývalého predsedu Najvyššieho súdu nie som nadšený, že musím pripomenúť, že včerajšie rokovanie o voľbe nového člena Súdnej rady neprebehlo v súlade s rokovacím poriadkom. Podľa § 25 rokovacieho poriadku, budem citovať: „Rokovanie o jednotlivých bodoch programu schôdze Národnej rady nemožno začať, ak neboli poslancom najneskôr dvadsaťštyri hodín pred začatím rozpravy odovzdané všetky písomné materiály, ktoré slúžia ako podklad na rokovanie.“ Rozhodnutie predsedu bolo v stredu o sedemnástej. Materiály boli doručené...
Kolíková, Mária, poslankyňa NR SR (2023-03-14):
Ďakujem pekne. Vážený pán predseda, kolegyne, kolegovia, v rozprave vystúpila pani poslankyňa Marcinková a podala pozmeňujúci návrh. Keďže pozmeňujúci návrh bol podaný dnes, dajte, prosím, hlasovať o skrátení lehoty podľa § 83 ods. 4 rokovacieho poriadku.
Hladký, Pavol, poslanec NR SR (2010-10-15):
Prosím, dajte hlasovať o tom, že Národná rada Slovenskej republiky prideľuje predložený vládny návrh zákona na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre obranu a bezpečnosť. Ďalej aby týmto hlasovaním za gestorský výbor určila Výbor Národnej rady Slovenskej republiky pre obranu a bezpečnosť a určila lehoty na prerokovanie návrhu výborom do 24. novembra 2010 a gestorskému výboru do 26. novembra 2010.
Vaľová, Jana, poslankyňa NR SR (2011-09-07):
Ďakujem pekne, pán predseda. Ja som rada, že ma beriete vždy s takým humorom. A to vždy veci odľahčí. Za to vám ďakujem. Na pána poslanca Kaníka. Pán poslanec, povedali ste, že niekto niekoho vypaľoval. To sú zase také domnienky. Ja zase budem hovoriť iba o tom, čo poznám z praxe. V Humennom sa 12 rokov nezvyšovali dane ani pre podnikateľov, ani pre občanov. Prečo? Pretože k nám nikto nepríde investovať, lebo sme na konci východu. Jednoducho nemáme cesty. A my si vážime každého jedného podnikateľa a snažíme sa mu robiť také podmienky, aby ľudia mali prácu, lebo je vysoká nezamestnanosť na východe. To je prvá vec. Druhá vec. Snáď to nemyslíte vážne, pán Kaník, čo ste povedali, že svojim kamarátom, ktorí bývajú v bytoch, dáte nízke dane. Však všeobecne záväzné nariadenie ide na všetky byty. Alebo si myslíte, že robíme všeobecne záväzné nariadenie na jeden bytový dom a že na druhý ho nerobíme? To sú úplné srandy. Pán Kaník, ja už sa teším na tie verejnoprospešné práce, lebo nezamestnanosť stúpa, neklesá, tak ako ste to vy potvrdzovali, ako to urobíte, Zákonníkom práce. Čiže ja skutočne nedramatizujem, ja nastavujem zrkadlo, tomu, čo sa tu deje. A čo sa týka pána Goliana, tiež bol zo začiatku vecný a potom zašiel do politickej roviny, ale parlament je už na to, aby mi rozprával o tom, čo je les. Les som použila ako prirovnanie, že les je možno ďaleko od praxe, do lesa si ideme oddýchnuť, ale my tuná neoddychujeme, musíme robiť zákony pre prax. Takisto chcem povedať, že ozaj je všeobecne záväzné nariadenie či v obci alebo v meste, opäť upozorňujem, pre všetkých podnikateľov. Nedá sa urobiť všeobecne záväzné nariadenie pre jedného podnikateľa, aby sme ho zlikvidovali. Pán Golian, už ste boli niekedy v samospráve? Ak nie, tak to je vaša škoda, lebo vidím, že neviete, o čom rozprávate, ak áno, ak si zaslúžite päťku, asi ste tam nesedeli, pretože inak by ste vedeli, že všeobecne záväzné nariadenie nemôžem urobiť pre jedného podnikateľa. Všeobecne záväzné nariadenie v mestách a v obciach schvaľujú poslanci a robí sa pre všetkých podnikateľov rovnako. Takže... (Prerušenie vystúpenia časomerom.)
P. Paška, predseda NR SR: (2008-11-25):
Pán poslanec Hradecký ako určený spravodajca gestorského výboru nás bude informovať o priebehu prerokovania a výsledkoch vo výboroch. Máte slovo, pán poslanec.
Grendel, Gábor, podpredseda NR SR (2020-07-23):
S faktickou poznámkou ďalej pán poslanec Herák.
B. Bugár, podpredseda NR SR: (2005-06-28):
Vážené panie poslankyne, vážení páni poslanci, tí, ktorí poprípade ešte by nevedeli, to znamená, že dnes už končíme, lebo dohoda bola do deviatej. Pán poslanec Cabaj tu mal procedurálny návrh, na základe ktorého predseda zvoláva poslanecké grémium, to znamená, že dnes už sa rokovať nebude, zajtra začíname s rokovaním alebo pokračujeme v rokovaní predchádzajúcej schôdze, a to prerokovaním návrhov zdravotníckych zákonov. Takže prerušujem rokovanie tejto schôdze a pán predseda zvoláva poslanecké grémium. (Prerušenie rokovania o 20.53 hodine.)
Baránik, Alojz, poslanec NR SR (2021-12-07):
Ďakujem. Prosím kolegov z ústavnoprávneho výboru, aby prišli na schôdzu výboru o 12.20. Ďakujem.
Kažimír, Peter, podpredseda vlády a minister financií SR (2018-11-29):
Ďakujem. Vážený pán poslanec, určite so mnou súhlasíte, že obranná stratégia, ako aj bezpečnostná stratégia Slovenskej republiky predstavujú zásadné dokumenty v oblasti bezpečnosti a obrany Slovenskej republiky. Obranná stratégia Slovenskej republiky je zásadný strategický dokument v oblasti obrany štátu, predloženie ktorého Národnej rade Slovenskej republiky ustanovuje zákon o obrane Slovenskej republiky, ako aj zákon o ozbrojených silách Slovenskej republiky. Návrh obrannej stratégie definuje základný cieľ a zásady obrannej politiky v našej krajine. Súčasne konkretizuje a uvádza spôsoby a prostriedky na ich implementáciu. Vzhľadom na neustále zväčšovanie rizík v otázke zabezpečovania obrany štátu je preto potrebné realizovať strategickú adaptáciu obrany štátu, ktorá je a musí byť založená na striktnom napĺňaní primárnej zodpovednosti našej krajiny za vlastnú obranu a súčasne musí byť založená na zodpovednosti za plnenie jej medzinárodných záväzkov. Vážený pán poslanec, vaša otázka zrejme súvisí s tým, že návrh bezpečnostnej a obrannej stratégie bol stiahnutý z prebiehajúcej schôdze Národnej rady Slovenskej republiky. V tejto súvislosti vám dávam do pozornosti, že inokedy tak úzkostlivo trváte na dôslednom dodržiavaní rokovacieho poriadku Národnej rady a teraz akoby vám nevadil spôsob, akým chcú niektoré opozičné strany za každú cenu dosiahnuť predloženie obrannej a bezpečnostnej stratégie na rokovanie Národnej rady, ktorý nie je v súlade so zákonom. Zaiste uznáte, že vládne materiály nemôžu do pléna Národnej rady predkladať poslanci Národnej rady, ale len a len vláda Slovenskej republiky. Nerozumiem tomu, prečo opozícia zrazu robí taký krik, keď v dobe jej samotného vládnutia nebolo zaznamenané výrazné posilnenie obranyschopnosti v našej krajine. Vážené panie poslankyne, vážení páni poslanci, ako určite dobre viete, včera sa predseda vlády k uvedenej téme vyjadril nasledovne. Budem citovať: „Pre mňa osobne ako predsedu vlády je to čisto technická záležitosť. Vláda ich schválila, a preto sú pre vládu záväzné bez toho, aby ich schválil parlament.“ Koniec citátu. S tým, že vláda vie, kde sú jej spojenci a kde si má plniť svoje práva a svoje povinnosti. Predseda vlády zároveň avizoval, že k dokumentom sa môže vrátiť pri doriešení situácie s globálnym paktom OSN o migrácii. Pokiaľ ide o úlohy z predmetného uznesenia vlády pre predsedu vlády a ministra obrany, tieto nie sú z hľadiska času termínované. Ďakujem za pozornosť, skončil som.
Hrušovský, Pavol, podpredseda NR SR (2010-09-09):
Ďakujem pekne. Budeme pokračovať teraz odpoveďami členov vlády na otázky poslancov, tak ako bolo ich poradie vyžrebované. A prvého poprosím pána ministra školstva, vedy, výskumu a športu, aby odpovedal na otázku pána poslanca Mikolaja, ktorý sa vás pýta: „Zákon Národnej rady Slovenskej republiky o štátnych symboloch definuje povinnosť umiestnenia štátnych symbolov na základných a stredných školách. Na základe vyjadrení niektorých riaditeľov základných škôl školy tieto symboly v školách predpísaným spôsobom neumiestnili. Pýtam sa vás preto, pán minister, či máte prehľad o tom, ako sa zákon o štátnych symboloch Slovenskej republiky v praxi dodržuje a ako mienite túto situáciu riešiť.“ Nech sa páči, môžete na otázku odpovedať.
Číž, Miroslav, podpredseda NR SR (2015-02-06):
Ďakujem. Pán Osuský nechce reagovať? Dobre. Ďakujem pekne. Kolegyne, kolegovia, vyhlasujem teda všeobecnú rozpravu za skončenú. Pani navrhovateľka chce, nech sa páči, máte slovo.
Huba, Mikuláš, poslanec NR SR (2014-11-28):
Ďakujem za slovo. Moja všeobecne formulovaná otázka, možno by sa viac hodila do hodiny otázok, ako do tejto rozpravy, znie: načo bolo dobré toto eskamotérstvo, tieto saltá mortale zo strany ministerstva a vlády, ktorých sme tu svedkami viac ako pol roka, keď sa zásadné stanoviská menili zo dňa na deň o 180 stupňov a keď vládny materiál z roku 2012, na ktorý sa predkladateľ zvykne dodnes odvolávať, je, pokiaľ viem, dodnes platný a tento materiál vývoz vody zo Slovenska v podstate propaguje a na druhej strane, ako tu kolega Mičovský spomenul, ako sa snažíme opakovane týmto pozmeňovákom docieliť, keď sme sa snažili do ústavy dostať, myslím si veľmi adekvátnu formuláciu zodpovedajúcu zneniu definície vody podľa aktuálnych európskych dokumentov a aj podľa prvej úspešnej petície európskych občanov právo na vodu, tak vtedy tento návrh v rámci novely ústavy v tomto pléne neprešiel. Takže vlastne možnosť na reparát? Ale vyvstávajú tu v súvislosti s tým zabezpečovaním humanitárnej pomoci aj iné, oveľa konkrétnejšie otázky, keďže nejaká presnejšia úprava toho, ako sa táto pomoc bude realizovať, akými technickými prostriedkami, v akých maximálnych možných časových horizontoch, či nepôjde aj o nejakú trvalú pomoc krajinám, ktoré trpia dlhodobo deficitom vody a podobne, tak jasne, že v ústave toto nemohlo byť detailne riešené, ale v tomto zákone som to očakával... (Prerušenie vystúpenia časomerom.)
Ďuriš Nicholsonová, Lucia, podpredsedníčka NR SR (2016-10-21):
Ďakujeme pekne, pán poslanec. Na vaše vystúpenie neevidujem žiadnu faktickú poznámku. Týmto považujeme rozpravu za skončenú. A pýtam sa pána spravodajcu teda, ako to bude s hlasovaním. Hlasovať o pozmeňujúcich návrhoch k tomuto bodu budeme v utorok, kolegyne, kolegovia. Pán minister, nech sa páči, záverečné slovo.
Pavlovičová Svetlana, poslankyňa NR SR (2012-09-19):
Prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Šedivcová, Viera, poslankyňa NR SR (2014-02-05):
Ďakujem za slovo, vážená pani predsedajúca, vážené panie poslankyne, páni poslanci, dovoľte mi, aby som podľa § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky vystúpila v prvom čítaní k návrhu skupiny poslancov Národnej rady Slovenskej republiky na vydanie zákona o poskytovaní služby starostlivosti o deti v detských skupinách a o zmene a doplnení niektorých zákonov, tlač 798, ako spravodajca určený výborom uznesením číslo 89 z 21. novembra 2013 a podala spravodajskú informáciu k návrhu zákona. Predseda Národnej rady Slovenskej republiky rozhodnutím č. 776 z 8. novembra 2013 navrhol prideliť návrh zákona na jeho prerokovanie výborom a navrhol gestorský výbor vrátane lehôt na jeho prerokovanie. Súčasne predseda Národnej rady Slovenskej republiky konštatoval, že návrh zákona spĺňa všetky ustanovené náležitostí podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade Slovenskej republiky. Návrh zákona odôvodnila navrhovateľka. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky po všeobecnej rozprave o podstate návrhu zákona uzniesla na tom, že podľa § 73 odsek 3 písm. c) rokovacieho poriadku Národnej rady Slovenskej republiky prerokuje predmetný návrh zákona v druhom čítaní. V súlade s § 74 ods. 1 zákona Národnej rady Slovenskej republiky o rokovacom poriadku a citovaným návrhom predsedu Národnej rady Slovenskej republiky odporúčam Národnej rade Slovenskej republiky prideliť návrh zákona v druhom čítaní na prerokovanie: ústavnoprávnemu výboru, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre sociálne veci, Výboru Národnej rady Slovenskej republiky pre zdravotníctvo a Výboru Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre sociálne veci, pričom odporúčam, aby výbory, ktorým bol návrh zákona pridelený, ho prerokovali v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky. Pani predsedajúca, ďakujem, skončila som svoju spravodajskú informáciu. Otvorte, prosím, rozpravu k návrhu zákona.
Jurinová, Erika, podpredsedníčka NR SR (2014-11-08):
S reakciou na faktické poznámky pán poslanec Hraško.
Bugár, Béla, podpredseda NR SR (2018-06-14):
Prezentujme sa a hlasujme. (Hlasovanie.) Prítomných 137, za 101, zdržalo sa 36 poslancov. Konštatujem, že návrh sme schválili. Panie poslankyne, páni poslanci, chcem vás ešte informovať o tom, že pán generálny prokurátor požiadal z dôvodu svojej práceneschopnosti o ospravedlnenie svojej neúčasti na tejto schôdzi. Takže ten bod – Správa generálneho prokurátora o činnosti prokuratúry (tlač 980) by mohol potom na základe poverenia pána generálneho prokurátora podľa § 9 ods. 5 zákona č. 153/2001 Z. z. o prokuratúre, teda poveril svojho prvého námestníka Petra Šufliarskeho. Ešte ďalšia vec. Podľa schváleného programu máme na tejto schôdzi prerokovať aj výročnú správu o činnosti Ústavu pamäti národa (tlač 989). Vzhľadom k tomu, že už pani Andrea Kluknavská nevykonáva funkciu predsedníčky a členky Správnej rady Ústavu pamäti národa z dôvodu uplynutia jej funkčného obdobia, túto správu by uviedol podpredseda správnej rady Ján Pálffy. Preto podávam návrh, aby Národná rada vyslovila súhlas s ich vystúpením na 33. schôdzi Národnej rady Slovenskej republiky. Prezentujme sa a hlasujme. (Hlasovanie.) Prítomných 135, za 89, proti 37, zdržalo sa 7 poslancov, 2 nehlasovali. Návrh sme schválili. Vyhlasujem krátku prestávku. Ešte predtým procedurálny návrh, pán poslanec Baránik.
Bugár, Béla, podpredseda NR SR (2018-05-15):
Pán poslanec Klus, môžte reagovať na faktické poznámky.
Hrnčiar, Andrej, podpredseda NR SR (2018-02-09):
Dávam slovo spravodajcovi z výboru pre obranu a bezpečnosť, poslancovi Milanovi Krajniakovi a prosím, aby podal správu o výsledku prerokovania tohto návrhu vo výbore.
R. Chmel, minister kultúry SR: (2004-12-02):
Vážený pán poslanec, ministerstvo školstva upravilo osobitným metodickým pokynom predkladanie požiadaviek na havarijné situácie na školách, podľa ktorého zriaďovateľ svoju požiadavku na riešenie havarijnej situácie musí predložiť príslušnému krajskému školskému úradu, ktorý posúdi, či ide o akútny havarijný stav, alebo nie. V prípade, že ide o akútny havarijný stav, krajský školský úrad predmetnú požiadavku odstúpi na ministerstvo školstva, ktoré v rámci finančných možností ju rieši. Ďakujem pekne.
Bugár, Béla, podpredseda NR SR (2017-12-06):
Pán poslanec Marian Kotleba.
Kollár, Boris, predseda NR SR (2021-12-07):
(Zaznievanie gongu.) Pokračujeme v prerušenej rozprave v prvom čítaní o vládnom návrhu zákona, ktorým sa dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19, tlač 808. (Pokračovanie rokovania o vládnom návrhu zákona, ktorým sa dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby 
COVID-19 v znení neskorších predpisov , tlač 808.) Teraz by mal v rozprave vystúpiť pán poslanec Šimko, ale ten zrušil svoju rozpravu, a tým pádom vyhlasujem všeobecnú rozpravu za skončenú. Chce k rozprave zaujať stanovisko navrhovateľ pán minister? Nie. Ďakujem. Chce sa v rozprave vyjadriť spravodajkyňa? Nie. Ďakujem. Prerušujem rokovanie o tomto bode programu. Teraz vyhlasujem pätnásťminútovú prestávku na základe procedurálneho návrhu pána poslanca Fica, o pätnásť minút sa vidíme a budeme hlasovať. (Prestávka.)
Susko, Boris, poslanec NR SR (2014-09-11):
Ďakujem pekne za slovo, pani predsedajúca. V rozprave vystúpili dvaja poslanci. Pani poslankyňa Žitňanská, pán poslanec Poliačik. Pani poslankyňa Žitňanská navrhla procedurálny, podala procedurálny návrh vrátiť návrh zákona na dopracovanie, preto, prosím, pani predsedajúca, aby sme najprv dali hlasovať o tom, že návrh zákona vrátime navrhovateľovi na prepracovanie.
Danko, Andrej, podpredseda NR SR (2023-12-13):
Pán poslanec Matovič.
Paška, Pavol, predseda NR SR (2014-10-30):
Ďakujem (povedané so smiechom) veľmi pekne. Takže prestávka, dámy a páni, o druhej hodine schôdza s programom: Návrh na vyslovenie nedôvery ministrovi vlády. (Prerušenie rokovania o 12.03 hodine.) (Po prerušení rokovania 39. schôdze NR SR a po prestávke sa začalo rokovanie 40. schôdze NR SR.)
Sabo, Michal, poslanec NR SR (2024-01-24):
Ďakujem za slovo. Tamara, aj tebe za to, že si sa oprela vo svojom vystúpení o Ústavný súd aj o Benátsku komisiu. A ja chcem tiež nadviazať, lebo si nemala čas to dopovedať úplne detailne, to, čo hovorí Ústavný súd o skrátenom legislatívnom konaní, tak budem citovať: „Hrubé a svojvoľné nerešpektovanie pravidiel zákonodarného postupu môže mať v zmysle judikatúry Ústavného súdu za následok rozpor prijatého zákona so samotnou ústavou. V povahe ústavného štátu je totiž ochrana reprezentatívnej demokracie, právneho štátu a základných práv a slobôd i proti vlastným orgánom a dokonca aj proti zákonodarcovi samotnému. Ústavný súd už judikoval, že vníma isté napätie podporovať demokratické procesy na jednej strane a procedurálnu autonómiu suverénnej Národnej rady pri výkone jej kompetencií. Čl. 92 ods. 2 ústavy ustanovuje, že rokovanie Národnej rady a jej výborov ustanoví zákon. Týmto zákonom je rokovací poriadok. Na jednej strane platí, že nie každé porušenie zákona je porušením ústavy, ale na druhej strane skutočnosť, že rokovací poriadok má povahu zákona, a nie interného predpisu parlamentu, ako to býva v niektorých parlamentných kultúrach, vyplýva i záujem ústavodarcu dať rokovaciemu poriadku vonkajšiu právne záväznú formu. Inými slovami, forma zákona zákona znamená, že ústavnú intenzitu môžu dosahovať také porušenia zákona, ktoré by neboli porušením ústavy, ak by upravené len uznesením parlamentu. Parlamentná procedúra preto nie je úplne mimo kontroly Ústavného súdu.“ Podčiarkujem. „Ústavný súd v tomto smere pripomína, že zákonodarná moc má špecifické postavenie v tom, že požiadavky a pravidlá zákonodarného procesu ustanovuje sama a v podmienkach Slovenskej republiky ich vyjadruje v zákone o rokovacom poriadku Národnej rady, ktorý môže kedykoľvek zmeniť či dokonca zrušiť. Pokiaľ tak ale neurobí, je aj ona sama viazaná ňou samou stanovenými pravidlami.“ Toľko citát z Ústavného súdu.
Marcinková, Vladimíra, poslankyňa NR SR (2023-02-02):
Ďakujem pekne, pán predsedajúci. Predkladaný návrh zákona je veľmi stručný a jeho hlavným cieľom je rozšírenie okruhu zákonom uznateľných daňových výdavkov, výdavky vynaložené na prevádzku vlastných materských škôl a zariadení starostlivosti o deti do troch rokov veku dieťaťa. Rada poviem viac v rozprave. Hlásim sa ako prvá.
Burian, Jozef, poslanec NR SR (2017-10-19):
Teraz budeme hlasovať o druhom pozmeňujúcom návrhu pani poslankyne Vaľovej.
Kuffa, Štefan, poslanec NR SR (2023-03-16):
Ak dovolíte, pán premiér, otázka znie takto: či to zrušíte, alebo to nezrušíte. Viem, že ste tu teraz povedali, že proste to ešte zisťujete, tie veci, ale udivuje ma takáto skutočnosť a informácia, ktorú uvádzate, že štandardy sa nedá zrušiť, ak by boli v platnosti, čo by bolo úplne otrasné. Podľa vás je to normálne a etické, že minister, ktorý deň pred tým, než odíde, tak prijme to, prijme takéto štandardy? Je to podľa vás normálne? Aspoň na to mi potom odpovedzte v tej doplňujúcej odpovedi. Dnes deti a mladí ľudia začínajú mať problém so sebaidentifikáciou. Nezdá sa vám nevhodné zavádzať nejaké štandardné postupy, týkajúce sa tranzícií transrodových osôb? Myslím si, že to je čosi, čo je nevhodné a nehodí sa k Slovenskej republike, to, čo tuná pán Lengvarský ešte deň pred odchodom stihol ako urobiť. Nehovoriac o tom, že nejakých dvesto miliónov len tak ako pustil z ruky. Dvesto miliónov deň pred tým, než odišiel z tejto funkcie, vy ste sám dali ako verejné vyhlásenie v médiách, že preveríte tie postupy pána Lengvarského, ktoré ešte stihol urobiť deň pred tým, než odišiel. To, čo urobil pán Lengvarský, to by som mohol nazvať pirátstvom. Pozrite sa, dneska tá LGBTI agenda, ktorá tuná ide, a mladí ľudia naozaj majú problém určiť, koľko rodov máme alebo nemáme. Tuná keď sa pán predsedajúci opýtal hore na balkóne návštevy, že odkiaľ ste a čo ste a oni tak zborovo vykríkli, no ja som tam počul hore, nevidím na nich, ale počul som len samé dievčenské hlasy. Mýlim sa? (Reakcia predsedajúceho: „Obchodná akadémia.“ ) No samé dievčenské hlasy. A teraz... (Prerušenie vystúpenia predsedajúcim.)
Žiga, Peter, podpredseda NR SR (2024-04-17):
Prezentujme sa a hlasujme. (Hlasovanie.) 145 prítomných, 90 za, 54 proti, 1 sa zdržal. Návrh sme schválili. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Nech sa páči, pán spravodajca.
J. Rusnák, poslanec: (2002-05-14):
A keď dovolíte, mám jeden procedurálny návrh, po dohode poslaneckého grémia, aby podľa § 36 ods. 1 zákona o rokovacom poriadku hlasovania o prerokovaných návrhoch zákonov v prvom čítaní boli každý rokovací deň dopoludnia o 11.00 hodine a popoludní o 17.00 hodine. Ďakujem pekne. J. Migaš, predseda NR SR: Pán poslanec Osuský.
Blanár, Juraj, podpredseda NR SR (2022-05-24):
Pán poslanec Liba, nech sa páči.
Glváč, Martin, podpredseda NR SR (2019-04-04):
Ďakujem. S faktickými poznámkami dvaja poslanci. Pán poslanec Osuský ako prvý.
Horváthová, Eva, poslankyňa NR SR (2023-03-14):
Ďakujem veľmi pekne všetkým, ktorí sa zapojili s faktickými poznámkami, menovite pán poslanec Suja, Urban, Kočiš, pani poslankyňa Kavecká, pán poslanec Šefčík, Pleštinská, Kuriak a pani poslankyňa Tabák. Vďaka za slová aj za to, že ste, že sa stotožňujete so mnou v tomto mojom názore. Ja sa snažím, aby aj sestry, ktoré robia na tých oddeleniach, aj lekári sa nedostali do situácií pre nich neriešiteľných alebo konfliktných, ktoré v konečnom dôsledku ovplyvnia ich možnosť sa starať o naše choré deti, hej? Čiže toto bolo mojím zámerom. A, pán poslanec Ledecký, ja rozumiem vašemu postoju, máte pravdu. Áno, mohla som ten pozmeňovací návrh dať skôr. Pracovalo sa ešte na tom, aby bol čo najlepšie vykonateľný aj s OLAP-om z Parlamentného inštitútu. Nie je zas taký dlhý alebo náročný, aby ste sa nestihli s ním oboznámiť. Nakoniec som ho tu prečítala aj som ho poriadne vysvetlila. Ale áno, asi by sa patrilo s pani predkladateľkou o tom komunikovať. Ja mám ešte živo v pamäti skúsenosť, keď sme hovorili o tehotných ženách. A v komunikácii s ňou, kedy vlastne hovoriť teda, že je otvorená rôznym zmenám, ale to, to boli ťažké rozhovory, ktoré jednoducho stále v podstate chcela tak, ako to má ona, bez akéhokoľvek kompromisu. Ja jej rozumiem, pretože ona pozerá na to z toho ľudského právneho hľadiska a tam asi to absolútne právo by malo byť. Ale ja sa snažím o to, aby bolo realizovateľné v praxi to, čo vy chcete urobiť, hej? Čiže stále aj, pani poslankyňa Marcinková, sa snažíte dávať do pozornosti tú českú úpravu. Ale práve v tej českej úprave je, že sa môže obmedziť toto právo, ak narúša poskytovanie zdravotnej starostlivosti. A to je veľmi kľúčová a dôležitá vec, pretože tam jednoducho sú tieto prípady zahrnuté. Ja sa nepotrebujem ako lekár súdiť po súdoch a riešiť, že či som, mal tam byť ten rodič alebo nie. Ja potrebujem sa starať o pacienta a poskytnúť mu to, čo mu poskytnúť viem. Ďakujem.
Paška, Pavol, predseda NR SR (2014-07-10):
Pán poslanec Lipšic.
Hrušovský, Pavol, podpredseda NR SR (2011-09-13):
Pán poslanec Solymos.
Šuteková, Miriam, poslankyňa NR SR (2021-10-27):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady, Výboru Národnej rady pre financie a rozpočet, Výboru Národnej rady pre hospodárske záležitosti, Výboru Národnej rady pre pôdohospodárstvo a životné prostredie a Výboru Národnej rady pre verejnú správu a regionálny rozvoj, ďalej aby za gestorský výbor určila hlasovaním Výbor Národnej rady pre pôdohospodárstvo a životné prostredie a aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Laššáková, Jana, podpredsedníčka NR SR (2012-11-06):
Pán poslanec Mičovský, nech sa páči.
Vašečka, Richard, poslanec NR SR (2018-01-30):
Vážený pán predseda, žiadam vás o zaradenie bodu: správa ministra obrany o plánoch a stave modernizácie ozbrojených síl Slovenskej republiky do programu 26. schôdze Národnej rady. Odôvodnenie. V prípade spomínanej modernizácie ide o mimoriadne závažnú a veľmi nákladnú záležitosť týkajúcu sa všetkých občanov Slovenskej republiky a zároveň týkajúcu sa dlhého časového obdobia presahujúceho niekoľko volebných období. Z toho dôvodu považujem za potrebné, aby v parlamente prebehla zásadná debata k tejto otázke. Dovoľujem si ešte avizovať, že v prípade neschválenia tohto bodu budeme zvažovať zvolať mimoriadnu schôdzu k tejto téme. Ďakujem.
Glenda, Tibor, poslanec NR SR (2019-03-27):
Ďakujem pekne za slovo. Vážený pán predseda, v rozprave vystúpil pán poslanec Heger, nepodal žiadny pozmeňovací ani doplňovací návrh. Pán predseda, dajte, prosím, hlasovať o bodoch 1 až 14 zo spoločnej správy s odporúčaním gestorského výboru schváliť.
B. Bugár, podpredseda NR SR: (2006-04-20):
Podľa schváleného programu pristúpime k druhému čítaniu o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a o zmene a doplnení niektorých zákonov (tlač 1518). Dávam slovo poslankyni Kláre Sárközy, aby za skupinu poslancov návrh zákona odôvodnila. Nech sa páči.
Demian, Jaroslav, poslanec NR SR (2013-05-15):
Pán predseda, keďže sme hlasovali o bodoch zo spoločnej správy, hlasovali sme aj o pozmeňujúcom návrhu, dajte hlasovať o tom, že prerokovaný vládny návrh zákona prerokujeme v treťom čítaní ihneď.
Laššáková, Jana, podpredsedníčka NR SR (2012-05-03):
Pán poslanec Hlina s faktickou poznámkou.
Danko, Andrej, predseda NR SR (2018-10-23):
Na vystúpenie pána poslanca sedem faktických. Uzatváram možnosť prihlásenia. Prvý, pán poslanec Osuský.
Kubovič, Pavol, poslanec NR SR (2010-12-08):
Ďakujem za slovo, pán podpredseda. Vážená pani ministerka, vážení páni poslanci, pani poslankyne, dovoľte mi, aby som predložil jeden pozmeňujúci návrh k predkladanému návrhu zákona, a to je pozmeňujúci a doplňujúci návrh poslancov Františka Šebeja, Juraja Drobu a Pavla Kuboviča k tomu vládnemu návrhu zákona. Tento pozmeňujúci návrh obsahuje jeden bod, a to v čl. III sa v § 5a ods. 3 dopĺňa písm. g), ktoré znie: „zmluva, ktorej účelom je zabezpečenie potrieb cudzích zastupiteľských úradov v Slovenskej republike a zabezpečenie činnosti zastupiteľských úradov Slovenskej republiky v zahraničí.“ Odôvodnenie tohto návrhu. Je dôležité, aby zmluva, ktorej účelom je zabezpečenie potrieb cudzích zastupiteľských úradov Slovenskej republiky a zabezpečenie činnosti zastupiteľských úradov Slovenskej republiky v zahraničí sa nepovažovala za povinne zverejňovanú zmluvu. Ak by takáto zmluva ňou bola, mohlo by to v medzinárodných vzťahoch spôsobiť komplikácie a to, že jednotlivé zastupiteľské úrady iných štátov v Slovenskej republike, by mohli získať informácie o výške nájomného za prenájom nehnuteľností. Porovnávaním by totiž mohlo byť Slovenskej republike vytknuté nerovnaké zaobchádzanie s jednotlivými štátmi. Sekundárnym následkom by mohlo byť, že by tieto štáty prehodnotili svoj prístup pri prenájme nehnuteľností pre potreby zastupiteľských úradov Slovenskej republiky v cudzine. Okrem toho by mohlo dôjsť ku zverejneniu údajov o osobách v diplomatickom zbore toho ktorého štátu, ktorého by sa táto uvedená zmluva týkala. Dovolím si poznamenať, že ďalšie komplikácie v tejto oblasti zverovania takéhoto typu zmlúv by mohli spôsobiť tzv. imperatívne normy, ktorými majú byť navrhované ustanovenia, a to § 48a, § 490 ods. 2, § 497 ods. 2, § 582a, § 879n Občianskeho zákonníka. Tieto by totiž vylúčili použitie rozhodného práva, ktoré sa často musí použiť pri uzatváraní zmlúv v cudzine napr. pri nájme nehnuteľností či dodávaní tovarov a služieb od miestnych subjektov. Týmto pozmeňujúcim návrhom vlastne sledujeme to, aby Slovenskej republike nevznikali v medzinárodných vzťahoch žiadne komplikácie so zverejňovaním takéhoto typu zmlúv. Vážené pani poslankyne, páni poslanci, dovoľujem si vás požiadať o podporu tohto pozmeňujúceho návrhu.
Sopko, Miroslav, poslanec NR SR (2016-09-13):
Ďakujem za slovo, pán predsedajúci. Vážený pán poslanec Číž, naozaj prejav to bol obsažný, k veci, hovorili ste veľa faktov, ale zastavím sa pri jednej vašej poznámke, ktorá odznela včera, kde ste označili mňa a mojich kolegov termínom sol-da-teska. Zopakujem, sol-da-teska. Aby sme si vyjasnili pojmy, to je, sú námezdní žoldnieri v minulosti, zberba – vojenský ľud, tak ako o tom písal kedysi v 17. storočí Von Grimmau Hausen vo svojich simplicissimách, kde je to terminus technicus, ktorý sa používa dodnes na tých, ktorí pália, vraždia, znásilňujú, plienia. A to si myslím, že je naozaj silné, veľmi silné označenie. Ďakujem pekne za takéto označenie. A už chápem, prečo Miroslav Válek svojho času povedal, teda napísal verš, že „slovo je zamat a je aj meč“. Ďakujem. (Potlesk.)
Laššáková, Jana, podpredsedníčka NR SR (2013-05-16):
Na vystúpenie pána poslanca nie sú faktické poznámky. Nech sa páči, pán poslanec Viskupič, ktorý je posledný písomne prihlásený do rozpravy. Máte slovo.
Pleštinská, Zita, poslankyňa NR SR (2023-06-27):
Veľmi pekne ďakujem, pán podpredseda. Tiež by som chcela oceniť, Peter Pčolinský, tvoje vystúpenie. Aj to, že si uznal, že naša kolegyňa Monika Kavecká je tá osoba, poslankyňa, my ju stále voláme, že sestra Kavecká, ktorá bojuje za zdravotníckych pracovníkov. Ono si človek z počutia vypočuje, ale potom, keď si to vyskúšate na vlastnej koži, či už ja, alebo pred dvoma týždňami s mojím manželom, tak vidíte ako vlastne ten zdravotnícky personál, čo všetko musí podstúpiť, ako tie sestry pracujú. Ako, ako sa starajú o pacientov, čo všetko musia podstúpiť, či cez deň, či v noci. Takže ja sa veľmi teším, že práve Monika je tá osoba, ktorá sa vie zastať zdravotníckeho personálu. Určite takéto disproporcie sú napríklad aj v zákone o štátnej službe, kde napríklad starostovia, ktorí skončia svoj mandát, tak sa im nezapočí... a potom začnú pracovať v štátnej službe, sa im nezapočítajú tie roky, keď boli vlastne v tejto funkcii. Takže máme čo naprávať a myslím si, že aj takýto síce malý krok, ale krok ku kroku a myslím si, že to pomôže zdravotníckym pracovníkom. Takže, Monika, veľmi pekne ďakujem, aj, pán podpredseda parlamentu Peter Pčolinský, za tvoje vystúpenie.
Blanár, Juraj, podpredseda NR SR (2022-06-16):
Pani predsedníčka Bittó Cigániková s faktickou poznámkou na pána ministra.
Bugár, Béla, podpredseda NR SR (2019-11-27):
Ďakujem. Otváram rozpravu, pýtam sa, či sa hlási niekto ústne do rozpravy. Nie, vyhlasujem možnosť sa prihlásiť do rozpravy za skončenú. Nech sa páči, pani navrhovateľka, ste prihlásená do rozpravy.
Dostál, Ondrej, poslanec NR SR (2016-11-25):
Pán poslanec Marček, na súdnych exekútorov sa nepochybne možno pozerať z viacerých hľadísk. Nie je to ale čisto podnikateľská aktivita, čisto slobodné povolanie pôsobiace na nejakom neregulovanom, neznámom území, čisto trhovom. Je to aj výkon štátnej moci, a teda malá činnosť exekútorov a tieto dva aspekty a, samozrejme, tomu má zodpovedať aj právna úprava. Samozrejme, že je legitímne, ak sú rôzne názory na to, k čomu z týchto dvoch pólov to má mať bližšie, či sa na to máme primárne pozerať ako na výkon slobodného povolania alebo na výkon a vynucovanie štátnej moci. Ale z toho, ako ste ten pozmeňujúci návrh odôvodnili, mne vystala taká otázka, na ktorú by som sa rád dozvedel odpoveď, že ako ste prišli na ten nápad alebo tú ideu, že dáte takýto pozmeňujúci návrh, či je to váš návrh, výsledok diskusie štyroch poslancov, alebo vám to niekto poradil. Lebo na mňa to tak trochu pôsobilo, že niektorý z exekútorov, ktorý bude touto novelou dotknutý, napísal nejaký pozmeňujúci návrh a našiel si nejakého poslanca, ktorý ho tu prednesie. Nemal som z toho, ako ste to podali, dojem, že je to vaša srdcová téma, ktorej sa dlhodobo venujete a máte na to nejaký dlhodobo vyprofilovaný právny názor, ktorý ste tuto premietli do pozmeňujúceho návrhu. Takže je úplne legitímne aj to, ak vám niekto s týmto poradil a priniesol vám to, aby ste to predniesli. Len by som považoval za korektné, aby to tu aj verejne zaznelo, aby sme vedeli, že kto je v skutočnosti autorom a kto za tým stojí. Ďakujem.
Bugár, Béla, doterajší podpredseda NR SR (2012-04-04):
Tibor Glenda.
Grendel, Gábor, poslanec NR SR (2023-11-23):
142. Keď som reagoval na pána ministra vnútra, povedal som mu, že je majstrom v odvádzaní pozornosti a že si zaslúži zlatú medailu, tak minimálne tú striebornú si zaslúži pán poslanec Gašpar, pretože odvádzanie pozornosti ide aj vám naozaj na jednotku, ale vráťme sa k tej podstate, hovorme o podstate. Minister vnútra postavil mimo službu vyšetrovateľov a operatívcov a v dvoch prípadoch súd povedal, že mal žiadať súhlas Úrad na ochranu oznamovateľov protispoločenskej činnosti. Minister to neurobil, tak súd rozhodol neodkladným opatrením, že sa zatiaľ majú vrátiť naspäť do práce. Nikde nie je napísané, že ten Úrad na ochranu oznamovateľov by nevydal súhlas na postavenie tých policajtov mimo službu, ale minister sa toho úradu ani len neopýtal. To je podstata tohto celého. A tá druhá vec, tá nehorázna vec, prečo ministra odvolávame, je, že minister vnútra si nemôže dovoliť ako šéf Policajného zboru, pod ktorého všetci policajti spadajú, nemôže si dovoliť vyhrážať sa sudcovi trestným stíhaním len preto, že sa mu nepáči, ako ten sudca v nejakej kauze, kde je zainteresovaný samotný minister, rozhodol. To je podstata a všetko ostatné, čo sa tu vedú debaty a citáty z rôznych esemesiek a tak ďalej, slúži len na odvádzanie pozornosti od tejto podstaty.
Figeľ, Ján, podpredseda NR SR (2015-06-16):
Dávam teraz slovo spravodajcovi, ktorého určil navrhnutý gestorský výbor pre hospodárske záležitosti pánovi poslancovi Andrejovi Kolesíkovi. Nech sa páči.
Hort, Milan, podpredseda NR SR (2010-10-13):
Ďalej pán Ondrej Matej s faktickou poznámkou, nech sa páči.
J. Vaľová, poslankyňa: (2007-03-21):
A neviem, kolegovia, ale asi máme rozdielne názory na to, ak minister prezentuje svoje projekty alebo programy, ktorými je povinný teda zodpovedať sa občanom, ktorými je povinný sa prezentovať, a my to prezentujeme ako PR. Ja si myslím, že je to jeho povinnosť. A ešte raz by som chcela povedať, že oceňujem si práve tento prístup, že minister aj napriek tomu, že je rokovanie parlamentu, aj medzi tým si nájde čas na občanov a aj medzitým má svoj pracovný program a skutočne využíva každú chvíľu a minútu. Ďakujem pekne.
Bugár, Béla, podpredseda NR SR (2019-09-12):
Nech sa páči, pán poslanec Kotleba, môžte reagovať na faktické.
Matinák, Ľuboš, poslanec NR SR (2013-11-29):
Pán predseda, dajte, prosím, hlasovať o bodoch, o pozmeňujúcich návrhoch 21 až 23 pána poslanca Hubu.
Gašpar, Tibor, poslanec NR SR (2024-02-08):
Budeme hlasovať o bode 25 pozmeňujúceho návrhu poslanca Galka.
Jasaň, Viliam, poslanec NR SR (2013-09-13):
Konštatujem, že sme odhlasovali všetky návrhy zo spoločnej správy a z rozpravy. Dajte, prosím, hlasovať o postúpení návrhu zákona do tretieho čítania ihneď.
Gaborčáková, Soňa, poslankyňa NR SR (2017-12-01):
Ďakujem za slovo. Ja sa vyjadrím k štyrom veciam, ktoré si vyjadril vo svojej rozprave. Po prvé, k platbe za doplnkové ordinačné hodiny, kde si vlastne hovoril, že práve chudobní ľudia budú na tom stratoví. Ja to chcem naozaj potvrdiť, pán minister. Práve ľudia s onkologickými chorobami, ktorí chodia na ambulancie, majú problém ostať tam sedieť dlhšie a preto skutočne si tie peniaze uhradia, aby mohli prísť presne načas. To je jedna vec. Druhá vec sú príplatky. Je, prosím vás, nekričte, lebo nemôžem rozprávať. Po druhé, príplatky. Je smutné, že za váš návrh zákona nehlasoval ani jeden poslanec za stranu SMER, dokonca dvaja z troch predkladateľov hlasovali proti. Hneď na to nadviažem, ako si hovoril o tých matkách, ktoré sa starajú s deťmi. Aj včera sme predkladali návrh zákona, aby bola upravená výška opatrovateľského príspevku na výšku minimálnej mzdy. Ja verím, že opäť príde strana SMER a povie, že je to ich návrh zákona, ale o tom, že nikto sa nevyjadril včera k tomuto návrhu zákona, nepadne ani slovo. Ďalším, štvrtým bodom z tvojej rozpravy, ku ktorému by som sa chcela vyjadriť, je to, že to, že nebudeme hlasovať za skrátené legislatívne konanie, deklaroval verejne a vopred Richard Vašečka vo svojej rozprave. A čo sa týka Suchánka a Budaja, vždy mi tu hučia, že jednoducho oni za skrátené legislatívne konanie nebudú hlasovať aj pri iných zákonoch, aj mňa k tomu presviedčajú, že naozaj sa porušuje zákon a preto si myslím, že na základe toho to urobili. Ďakujem.
Kozelová, Monika, poslankyňa NR SR (2022-03-22):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby výbory predmetný návrh zákona prerokovali do 22. apríla 2022 a v gestorskom výbore do 25. apríla 2022. Prosím, dajte o mojom návrhu, vážený pán predsedajúci, hlasovať.
Hrnčiar, Andrej, podpredseda NR SR (2018-10-18):
Pán poslanec Heger.
Janíková, Mária, poslankyňa NR SR (2013-11-27):
Pristúpime k hlasovaniu o návrhu zo spoločnej správy. Prosím, pán predsedajúci, dajte hlasovať o návrhu 1 až 9 zo spoločnej správy so stanoviskom gestorského výboru schváliť.
Miškov, Juraj, poslanec NR SR (2012-08-01):
Ďakujem veľmi pekne. Jozef, chcel by som sa ti poďakovať za tvoje vystúpenie. Naozaj bolo dôkazom toho, že na rozdiel od vládnej strany SMER my máme riešenia, ako konsolidovať verejné financie bez toho, aby sa dotkli väčšiny ľudí, ktorí tvoria hodnoty. Ja som veľmi rád, že si spomenul napríklad aj tých 80 mil., ktoré sa stali navyše príjmom štátneho rozpočtu. Sú to dividendy z roku 2011, z roku 2010 to bolo viac ako 100 mil. eur,, ktoré sme navyše priniesli do štátneho rozpočtu efektívnou správou štátnych aktív. Čiže aj toto je dôkaz, že lepšie spravovanie podnikov vo vlastníctve štátu môže byť nástrojom konsolidácie verejných financií na príjmovej stránke, že to nie je len zvyšovanie daní a odvodov a poplatkov, ako sa nás pokúša o tom presvedčiť vládny SMER. A budem konštruktívny napriek tomu, že nemusím ponúkať žiadne návrhy, o ktoré tak žobroní pán premiér Fico. Predsa len jeden ponúknem. Včera sme schválili 3. energetický balíček, v rámci ktorého príde k oddeleniu tranzitného plynovodu od matky. V rámci toho príde k preceneniu aktív, kde vznikne mimoriadny zisk SPP vo výške okolo 2 mld. eur. Tieto peniaze je možné vyplatiť či už vo forme mimoriadnej dividendy alebo vo forme navýšenej riadnej dividendy. A toto napríklad môže byť ďalšie z opatrení, ako sa dá konsolidovať štátny verejný rozpočet bez toho, aby sme zvyšovali dane, bez toho, aby sme zvyšovali odvody, bez toho, aby sme zvyšovali poplatky ľuďom, bez toho aby sme ničili živnostníkov, bez toho, aby sme likvidovali 2. pilier. Čiže, nech sa páči, pokojne, toto je tip zo strany SaS, ktorý môžete použiť na konsolidáciu verejných financií. Ďakujem.
Bugár, Béla, doterajší podpredseda NR SR (2012-04-04):
Maroš Kondrót.
Jarjabek, Dušan, poslanec NR SR (2019-10-18):
Ďakujem pekne, pani poslankyňa, za to, čo ste povedali, ale nikdy som si nebol tak istý, ako som si teraz, že nesúhlasím s ani jedným vaším slovom, ktoré ste povedali v tomto vystúpení, čo, samozrejme, nemá byť dôvodom pre to, aby sme boli nejakí nepriatelia. Ja by som vás chcel len poprosiť o jednu jedinú vec, nezhadzujte žánre, o ktorých tak málo viete, a hlavne nezhadzujte ľudí, ktorí sa tým žánrom venujú. To sú tie hudobné žánre, ktoré ste spomínali. Neviem vôbec, či – zase sa vás nechcem nejako dotknúť –, že či vôbec viete, o čom ste konkrétne hovorili. Proste takto by to asi nemalo vyzerať v rámci tej rozpravy. Ale ešte raz, som presvedčený, že s ničím, čo ste povedali, nesúhlasím a jednoducho nemôžem súhlasiť a väčšina ľudí určite nesúhlasí. V tom nemáte pravdu, pani poslankyňa.
Jurinová, Erika, podpredsedníčka NR SR (2013-09-06):
Ďakujem, pán poslanec. Na vaše vystúpenie sú štyri faktické poznámky. Uzatváram možnosť prihlásiť sa s faktickou. Nech sa páči, pán poslanec Martvoň.
Hrušovský, Pavol, podpredseda NR SR (2010-09-09):
S faktickými poznámkami na vystúpenie pána poslanca šiesti páni poslanci. Pán poslanec Maďarič.
Laššáková, Jana, podpredsedníčka NR SR (2014-06-24):
Pán poslanec Viskupič, máte procedurálny? No, tak poprosím vás, aby ste neuvádzali pána poslanca Viskupiča na tabuli. Nech sa páči, pani poslankyňa Vášáryová. Pripraví sa pán poslanec Hraško.
B. Bugár, podpredseda NR SR: (2002-02-14):
(Pauza pre neprítomnosť členov vlády SR.)
Laššáková, Jana, podpredsedníčka NR SR (2015-04-17):
Pán poslanec Hrušovský, nech sa páči.
B. Bugár, podpredseda NR SR: (2006-04-21):
(Hlasovanie.) Prítomných 121, za 45, proti 1, zdržalo sa 74 poslancov, nehlasoval 1. Návrh sme neschválili. Pán poslanec Burian, hlásite sa? Nech sa páči.
Burian, Jozef, poslanec NR SR (2018-12-04):
Čiže o pozmeňujúcom návrhu a doplňujúcom návrhu pani poslankyne Gaborčákovej tiež nemôžme hlasovať vzhľadom k tomu, že prešiel bod spoločnej správy č. 1.
Laurenčík, Milan, podpredseda NR SR (2022-06-16):
Ďakujem, pán poslanec, na vaše vystúpenie evidujem tri faktické poznámky. Končím možnosť prihlásiť sa s faktickou poznámkou. Ako prvý vystúpi pán poslanec Radovan Sloboda. Nech sa páči.
Šuca, Peter, poslanec NR SR (2013-03-14):
Ďakujem za slovo, pán predseda. V rozprave k predmetnému návrhu zákona vystúpili deviati poslanci. Nebol podaný žiadny procedurálny návrh. Boli podané dva pozmeňujúce návrhy. Najprv budeme hlasovať o pozmeňujúcich návrhoch zo spoločnej správy. Pán predseda, dajte hlasovať spoločne o pozmeňujúcich a doplňujúcich návrhoch 1 až 29 s odporúčaním gestorského výboru schváliť ich.
P. Paška, predseda NR SR: (2007-12-06):
A budeme teraz pokračovať odpoveďami na vyžrebované otázky na jednotlivých členov vlády. Ako prvá odpovie pani ministerka práce, sociálnych vecí a rodiny Slovenskej republiky Vierka Tomanová na otázku pani poslankyne Vaľovej: „Ako sa vyvíja nezamestnanosť po uplatnení Zákonníka práce?“ Nech sa páči, pani ministerka.
Laššáková, Jana, podpredsedníčka NR SR (2013-09-17):
Dávate, dávate procedurálny návrh?